# **МЕКТЕПАЛДЫ ДАЯРЛЫҚ СЫНЫБЫНДАҒЫ БАЛАНЫҢ ДАМУЫНДАҒЫ АТА-АНАМЕН БАЙЛАНЫСТЫҢ МАҢЫЗДЫЛЫҒЫ**

**700812402112**

АЛМУРАТОВА Гульжан Алжановна,

Ш. Уәлиханов атындағы жалпы білім беретін мектебінің МАД тәрбиешісі. Түркістан облысы, Шардара ауданы

 

**Мектепалды даярлық – бұл  ең алдымен бүлдіршіндердің  үлкен өмірге басатын  алғашқы  қадамы, бірінші  баспалдағы  десе  болады. Өйткені  бала  балабақшадағы  алаңсыз сәби шағымен қоштасып, жауапкершілік  сезімін  қалыптастыра  бастайды. Даярлық сыныбындағы оқу-тәрбие ісінің маңызды мәселелерінің бірі  балалардың  өмірін қорғау және денсаулығына  қамқорлық жасау  болып есептеледі.**

Баланың тұлғалық дамуын, мінезін тәрбиелеу мен қалыптастыруда басты міндет – олардың жан-жақты болып өсуін қадағалау. Баланың мектепке даярлық кезеңінде болуы, оның жаңа жағдайға әлеуметтік психологиялық бейімделу мезгілі болып табылады. Даярлық сыныптың негізгі міндеті – баланың бастапқы жеке басын қалыптастыруды қамтамасыз ету, оның қабілеттерін анықтау және дамыту. Баланың бастапқы жеке басын қалыптастыру үшін біз ең алдымен балаларды мектепке бейімдеуіміз қажет.

Баланы тәрбиелеу, дамыту және білім беру мәселелерінде отбасы мен даярлық сыныбының педагогтері бірлескен өзара тығыз байланыста болуы қажет. Білім беру жүйесінің негізгі мақсаты – тұлғаны оқыту, тәрбиелеу, дамыту. Бұл мақсаттар өзара тығыз байланыста болғанда ғана нәтижелі болады.

Мектепалды даярлық сыныбында балалардың ойлау қабілетінің дамуы  ойын іс-әрекетке негізделеді. Мектеп жасына дейінгі балалар ойын іс-әрекетінің арқасында білім мен тәжірибе алады.

Мектепалды даярлық сынып балаларыныңойлау процесі өй-өрісі мен сөйлеу дағдыларыныңқалыптастыруна үлкен әсер етеді. Сөйлеу баланың қарым-қатынас жасау және өзара әрекеттесу қажеттілігінен туындайды, содан кейін ол ойлау функцияларына барады. Мектеп жасына дейінгі баланың белсенді сөйлеуін қалыптастыру ойлауды дамыту жағдайларын тез өзгертеді. Халық даналығындағы: «Ойнай білмеген, ойлай да білмейді», «ойында озған, өмірде де озады» деген сөздің сырына жүгінсек мектепалды баланың ойынға деген қарым - қатынасы, мінезі олар өсіп есейгенде де өмірінде жалғаса береді.

 Ойын – мектеп жасына дейінгі бала әрекетінің негізгі бір түрі. Ойын арқылы адам баласының белгілі бір буыны қоғамдық тәжірибені меңгереді, өзінің психикалық ерекшеліктерін қалыптастырады. Бала ойынында да қоғамдық, ұжымдық сипат болады. Ойын адам әрекетінің бір түрі болғандықтан, оның да өзіне тән мотивтері болады. Ойынның қозғаушы күші – баланың нақты тілегі мен қызығуы. Еңбек үстінде адамның мақсаты мен мотивінің арасында келіспеушілік болуы мүмкін. Ойында бұл жағы болмайды. еңбектің қандай түрі болмасын одан қоғамдық пайдалы өнім шығуы қажет. Бұл айтылғандар ойыннан талап етілмейді. Ойын арқылы бала өз қажетін қалай қанағаттандыра алатыны, қандай қабілеті бар екенін байқап көреді.

Балалардың ересек адамдармен бірлесіп өмір сүруге ұмтылуы бірлескен еңбек негізінде қанағаттандырыла алмайды. Бұл қажеттілігін балалар ойын үстінде қанағаттындыра бастайды, ойын арқылы өздеріне ересектер ролін алып, еңбектік өмірді ғана емес, сол сияқты әлеуметтік қарым-қатынасты да нақтылап көрсетеді. Баланың қоғамдағы осындай ерекше орны оның үлкендер өміріне араласуының айрықша түрі болып сманалатын рольдік ойынның пайда болуының негізіне айналады. Ойын үстінде сәбиге адамдар арасында болатын объктивті қарым-қатынастар түңғыш рет ашылып, ол әрбір іс-әрекетке араласу адамнан белгілі міндеттерді орындауды талап ететінін және бірсыпыра праволар беретінін біледі.

Бала үшін отбасы - ең алғашқы да аса белсенді тұлғалық қалыптасу көзі. Отбасында қабылданған көзқарастар, салт-дәстүрлер, ұстанымдар, әрекет-қылық үлгілері тұлға элементіне бастау беріп, оның барша өмірінің сипатын қалайды. Отбасы тәрбиелік қызметтерінің іске асуы оның ұлттық ерекшеліктеріне, әлеуметтік-мәдени салт-дәстүрлеріне және талап-тәртіп ұстанымдарына тән. Тұлғаның әлеуметтенуінде жетекшілік маңызға ие жалпыға бірдей жағдаяттар болады. Олар туған күннен бастап, балаға болатын үздіксіз де, тұрақты ықпал; отбасындағы қаоым-қатынастың туысқандық, сүйіспеншілік, сенім, өзара жауапкершілік сезімдеріне негізделуі; ұрпақтан-ұрпаққа тәжірибе өткізуге бағытталған әр қилы денгейдегі отбасы мүшелерінің өзара қарым-қатынасы мен ықпалы. Өз балаларының ерекшеліктерін, қызығулары мен қажеттерін ескеруде ата-ана мүмкіндіктері орасан.

Балаларды мектеп өміріне тарту бірлескен іс-әрекет барысында жағымды күй қалыптасуын қамтамасыз ету, ата-аналардың қанағаттануын негізгі көрсеткіштері мыналар:

- балалардың мектеп алды даярлық сабағына барғаннан кейінгі жағымды күй;

- балалардың педагогпен және құрдастарымен жақсы қарым-қатынасы деңгейімен қанағаттану;

- педагогикалық процес және оның жағымды бағасына ата-аналардың қызығушылығының пайда болуы;

- баланың өзіндік дамуын ерте бағдарлау қажеттігін ата-аналар сезінуі керек.

Мектепалды даярлық сыныбындағы бүлдіршіндердің ата-аналары мұғаліммен ылғи да байланыста болуы міндетті. Өйткені баланың мектептік оқуға дайындау тек мұғалімге ғана жүктелген ғана іс емес, ол ата-ананың негізгі міндеті болып табылады. Сондықтанда ата-анамен хабарласып отыруы тиіс. Мұғалімнің хабарлары қысқа, нақты, түсінікті болуы керек.

Бұл байланысқа «Ата-аналар бұрышы», ата-аналармен жиналыс, пікір алмасу кеші, бала тәрбиесіне байланысты конференциялар, тәрбие мәселесіне байланысты кеңес беру жұмыстарынан көрінуі қажет. «Ата-аналар бұрышында» хабарландыру, балалардың жұмыстары, еңбек, спорт, шығармашылық дағдыларды оқыту іс-әрекетінің нәтижелері жазылған хабарламалар ілінеді. Ата-аналардың балаларына жетістік денгейімен қанағаттануы олардың мектепалды сыныбы ісіне қаншалықты қатысқанымен байқалады.  Отбасылық спорт сайыстары, «Қызым-қызғалдағым», «Ұландар-мақтанымышыз», «Әкем, анам және мен» сайыстары балаларға қуаныш сыйлайды.

Даярлық сынып балалары мен ата-аналарының қатысуымен өткен «Әкем, анам және мен» сайысы барысын таныстырып өтсем:

. 1. «Танысу» жаттығуы

Құрметті ата-аналар мен балалар, алдымен бір бірімізбен амандасып алайық. Мен бүгін амандасуды кішкене өзгеше өткізгім келіп тұр. Қызыл түс белгілер қол алып амандасады, Сары түс  дауыс арқылы, Көк түс  мимика/белгі беру арқылы бір бірімізбен амандасып алайық.

2. «Қызықты сұрақтар» ойыны. ( доп лақтыру арқылы)
 1. Балаңыздың туған күні?
 2. Балаңыз спорттың қандай түрін жақсы көреді?
 3. Балаңыз қандай өлшемде аяқ киім киеді?
 4. Балаңыздың досы кім?
 5. Балаңыз қандай түсті жақсы көреді?
 6. Балаңыздың бірінші тісі қанша айында шықты?
 7. Балаңыздың сүйікті асы қандай?
 8. Балаңыз сізді ренжіткенде, ең алдымен, қандай сөз аузыңызға түседі?

9. Балаңызды қалай еркелетесіз?

 3. «Аяқталмаған сөйлем» жаттығуы

Мақал-мәтелдермен жұмыс, ата-аналар өздері бала мен ата-ана туралы мақал-мәтелдің басын айтады, келесі ата-ана толықтыруы кажет.

4. «Балама қандай жылулық беремін?» жаттығуын ата-аналар балаларымен бірге орындайды. Ата-аналар мен балаларға күннің суреті салынған ватман беріледі.

Мұғалім: Сіз жылуыңызды беріп жатқан күнсіз. Сізден тарап жатқан шуақтарды қалай деп атайсыз?

Ата-аналар шығып балаларына күн сияқты қандай жылулық беріп жатқандарын жазулары керек. Мысалы: «Мен баламды таңертең мейірімді, жылы сөздер айтып оятамын», «Мен балама күніне бірнеше рет жылы сөздер айтып аймалаймын», «Мен мейірімдімін» т.с.с. Енді шуақты күнімізге қарайықшы. Ол да аспандағы күн сияқты өзінің жылуын, мейірімін уақыт таңдамай, орын таңдамай сыйлап жатыр. Біз де, ата-аналар, өзіміздің балаларымызды ешқандай талап қоймай жақсы көруіміз керек.

 Даярлық  сыныпта тәрбиеленген  балалар - өз отаны мен туған өлкесіне деген сүйіспеншілікте, мемлекеттік рәміздерге құрметпен қарайтын, қоршаған орта, отбасы, түрлі ұлт өкілдеріне адамгершілік қарым-қатынаста болады. Бала қабілетінің  ашылуы үшін тәрбиеші жанашыл,  білімді, өз  ісінің  шебері  болуы  керек  десек, сәбиді  жоғары деңгейдегі  білім мен  адамгершілікке  баулитын тәрбиешінің бойында барлық асыл қасиеттердің  табылуы  тиіс.